Viekšnių tiltas

Viekšnių tiltas – tiltas per Ventą, stovintis Mažeikių rajono savivaldybėje, Viekšnių mieste,  M. Valančiaus ir Tirkšlių gatvių tęsinyje, kelio  maršrute. Nuo tilto atsiveria senosios miesto dalies ir Šv. Jono Krikštytojo bažnyčios panorama.Viekšnių tiltas Google Street View 2021-05 Priešingame krante įsikūrę Čekai, Užventė, atsišakoja kelias . Aukštupyje įrengtas Viekšnių malūno tvenkinys.

 Istorija 

Iki Pirmojo pasaulinio karo per Ventą keldavo plaustas. Ant jo tilpdavo vežimas su arkliais ir keletas žmonių. Abiejuose upės krantuose buvo tilteliai plaustui prisišvartuoti. Plaustininkas iš aplinkinių gyventojų imdavo duoklę, o iš toliau atvykusieji keleiviai atsiskaitydavo pinigais. 1915 m. krašte prasidėjus karui, plausto niekas nebeprižiūrėjo. Keleiviai keldavosi didele valtimi, kurioje tilpdavo 8 ar 9 žmonės. Valtis perplaukdavo upę, judėdama palei nutiestą lyną. Į jį įsikibdavo plaustininkas, taip traukdamas valtį. Dar buvo statomi lieptai, kuriuos nunešdavo pakilęs potvynių vanduo.

Tarpukaryje buvo nutiestas medinis tiltas, kurio atramas nuo pavasarį plukdomų ledų smūgių saugojo pastatyti mediniai skydai. Paskutinis medinis tiltas Viekšniuose buvo pastatytas ant jau naujų gelžbetoninių ledlaužių. Iki šio tilto buvę tiltai buvo statomi ant į Ventos dugną įkaltų stulpų. Griaunant senąjį tiltą tie stulpai buvo nupjauti ir ilgai kyšojo iš vandens, rodydami buvusio tilto vietą greta esamo tilto. Medinis tiltas ant gelžbetoninių atramų stovėjo jau sovietiniais metais.Bronislovas Kerys. Viekšniai. Medinis tiltas efoto.lt 

1955 m. žemiau malūno pastatytas gelžbetoninis tiltas buvo ilgiausias tiltas Viekšnių krašte.Viekšniai – miestas, garsus kultūra ir istorija (teminis puslapis „Čia aš gyvenu“) budas.lt 2016-05-03 Nurodomi jo duomenys: ilgis – 108,4 m, aukštis – 10,5 m.Saulius Gajauskas. Tiltai turi savo gyvenimą. „Vienybė“, 1998-10-20

Kitais duomenimis,Henrikas Kebeikis. TILTAS PER VENTĄ VIEKŠNIUOSE, KELIO UŽVENTIS- TRYŠKIAI-VIEKŠNIAI 54,2 KM lietuvai.lt p. 97 gelžbetoninis tiltas Viekšniuose pastatytas 1965 m. Tai penkių tarpatramių, karpytos sistemos tiltas. Tarpatramių formulė – 16,76+24,95+24,94+24,95+16,76 m, visa perdanga – 108,37 m ilgio. Kraštinės angos perdengtos trumpesnėmis ir žemesnio skerspjūvio sijomis. Viduriniai tarpatramiai perdengti sudurtinėmis sijomis su skersinėmis diafragmomis.

 Šaltiniai 

 Nuorodos 


 Lietuva senose fotografijose. Medinis tiltas per Ventą į Viekšnių miestelį. 1938 m. facebook.com

Kategorija:Lietuvos sijiniai tiltai
Kategorija:Mažeikių rajono tiltai
Kategorija:Tiltai per Ventą
Kategorija:Viekšniai